| **Marijus Dragisit. *Mario Draghi*** |
| --- |
|  |
| Gimė | 1947 m. rugsėjo 3 d. (75 metai)Roma, Italija Italija |
|  |
| Organizacijos | Europos Centrinis Bankas |
| Pareigos | prezidentas |
|  |
| Alma mater | Romos La Sapiencos universitetasPensilvanijos universitetas (Filadelfija) |
| Parašas |
|  |

**Marijus Dragis** (it. *Mario Draghi*, g. 1947 m. rugsėjo 3 d. Romoje) – Italijos bankininkas ir ekonomistas, Europos centrinio banko (nuo 2011 m. lapkričio mėn. iki 2019 m.) ir Italijos banko (2005–2011 m.) prezidentas, nuo 2021 m. vasario mėn. Italijos ministras pirmininkas. 2012 m. „Forbes" žurnalo paskelbtas pasaulio 8-uoju įtakingiausiu asmeniu.

Biografija
----------

Marijus Dragis mokėsi *Massimiliano Massimo Institute* mokykloje, baigė Romos La Sapiencos universitetą, 1976 m. įgijo ekonomikos daktaro laipsnį (PhD) Masačusetso technologijos institute.

1981–1991 m. buvo Florencijos universiteto profesorius. Nuo 1984 iki 1990 m. Pasaulio banko vykdomasis direktorius, nuo 1991 iki 2001 m. Iždo generalinis direktorius, nuo 1993 iki 2001 m. Privatizacijos komiteto pirmininkas, nuo 2002 iki 2005 m. Goldman Sachs Int. vicepirmininkas ir vykdantysis direktorius.

M. Dragis yra buvęs valdybų narys keliose korporacijose ir bankuose: *Ente Nazionale Idrocarburi, Istituto per la Ricostruzione Industriale, Banca Nazionale del Lavoro* ir *Istituto Mobiliare Italiano*.

2005 m. gruodžio mėn. tapo Italijos banko prezidentu, šiame poste pakeitęs *Antonio Fazio*, kuris buvo įsivėlęs į bankų skandalą, susijusį su finansinėmis machinacijomis. Šiose pareigose išbuvo iki 2011 m. kai lapkričio 1 d. ėmė vadovauti Europos centriniam bankui, šiame poste 8-rių metų kadencijai pakeitęs prancūzą Žaną Klodą Trišė.

Suformavus vienybės vyriausybę, 2021 m. vasario 13 d. M. Dragis buvo prisaikdintas Italijos ministru pirmininku.

2022 m. liepos 13 d. šalyje kilo vyriausybės krizė, kai vienos iš valdančiųjų partijos vadovas, buvęs premjeras Džiuzepė Kontė atšaukė savo paramą vyriausybei. Praėjus savaitei ir nepasisekus susitarti su koalicijos partneriais, M. Dragis pranešė pasitraukiantis iš Italijos vyriausybės vadovo pareigų. Šalies prezidentas patenkinto jo prašymą, tačiau M. Dragis liko laikinai vadovauti vyriausybei iki naujų rinkimų 2022 m. rugsėjį.

Šaltiniai
---------

1. ↑   Pasaulio įtakingiausi žmonės
2. ↑  „Mario Draghi sworn in as Italy's new prime minister". BBC. Nuoroda tikrinta 2021-02-13.
3. ↑  Italy’s government on the brink as 5-Star threatens to boycott confidence vote
4. ↑  di Redazione Online (20 July 2022). „Cosa succede ora al governo, viste le possibili dimissioni di Draghi?". Corriere.it. Suarchyvuotas originalas 21 July 2022. Nuoroda tikrinta 2022-07-20.  Nežinomas parametras `|url-status=` ignored (pagalba)
5. ↑  „Draghi potrebbe annunciare le dimissioni già domani alla Camera. Poi salirà al Quirinale da Mattarella". 20 July 2022.
6. ↑  „Draghi ha dato le dimissioni". *Corriere della Sera* (italų). 21 July 2022. Nuoroda tikrinta 21 July 2022.

Nuorodos
--------

|  |  |
| --- | --- |
|  | **Vikiteka: Mario Draghi** – vaizdinė ir garsinė medžiaga  |

* Marijaus Dragio biografija

| Politinis postas |
| --- |
| Prieš tai:**Antonio Fazio** | **Italijos banko prezidentas**2005 – 2011 | Po to:**Ignazio Visco** |
| Prieš tai:**Žanas Klodas Triše** | **Europos centrinio banko prezidentas**2011 – 2019 | Po to:**Christine Lagarde** |
| Prieš tai:**Džiuzepė Kontė** | **Italijos ministras pirmininkas**2021 – | Po to:**-** |